Թեկնածու չառաջադրած ուժը՝ ՀՀԿ-ն, ի դեմս Վահրամ Բաղդասարյանի, արդյունքները համարեց սպասելի, սակայն ընկալելի չհամարեց վարչապետի կողմից նման ակտիվությամբ քարոզարշավին մասնակցելը: Նախկին իշխող ուժի ներկայացուցիչը, սակայն, բաց տեքստով չի խոստովանել, որ ընտրությունները ժողովրդի կամքի ազատ արտահայտություն էին: Նա ասել է, որ 2017թ. խորհրդարանական ընտրությունները ևս ազատ ու արդար էին, և յուրաքանչյուր ընտրությունից հետո որակի բարձրացում է նկատվում: